Sir Antony James Beevor, (gebore op 14 Desember 1946) is 'n Engelse militêre geskiedkundige. Hy het verskeie gewilde historieë betreffende die Tweede Wêreldoorlog en die 20ste eeu oor die algemeen gepubliseer. Beevor was aangestel as 'n Ridder Bachelor in die 2017 Nuwejaars eerbewyse vir "dienste ter ondersteuning van Gewapende Magte se Professionele Ontwikkeling". Beevor is 'n Chevalier de l'Ordre des Arts et des Lettres, 'n lid van die Orde van die Kruis van Terra Mariana en 'n kommandeur van die Orde van die Kroon (België). Beevor was in Julie 2016 as 'n eregenoot van King's Kollege Londen verkies. 'n Honorêre D.Litt. van die Universiteit van Bath is in 2010 aan hom toegeken, en 'n honorêre doktoraat van die Universiteit van Kent is in 2004 aan hom toegeken. Beevor het vir sy boek Crete: The Battle and the Resistance die Runciman-prys gewen (die prys word geadministreer deur die Anglo-Hellenistiese Liga) vir die bevordering van belangstelling in die Griekse geskiedenis en kultuur. Beevor se werk is erken met die 2014 Pritzker Militêre Museum en Biblioteek se Literatuurtoekenning vir Lewenslange Prestasie in Militêre Geskiedskrywing.